Dynastia ptolemaic

upright=1.14|right|thumb|Ptolemeo I Soter, fundator del dynastia
Le dynastia ptolemaic esseva un dynastia de origine macedonic que
imperava Egypto inter 305 aEC e 30 aEC.

 Historia 
In le anno 333 aEC Alexandro Magne batteva Dario III in le battalia de Issos; postea ille conquireva Egypto. Illac ille reorganisava le administration de Egypto e mandava le fundation de Alexandria ante que ille vadeva a Asia in le anno 331 aEC a fin de conquirer le resto del Imperio Perse.

Quando Alexandro moriva in le anno 323 aEC Ptolemeo I, un del commandantes de Alexander, deveni satrapa (governator) de Egypto. In le annos sequente le imperio de Alexander disgregava in plure partes. Ptolemeo manteneva su governamento super Egypto, se proclamava
rege de Egypto e assi establiva su dynastia.

Durante le etate sequente le imperio ptolemaic florava e controlava le mediterraneo occidentl.
Le Bibliotheca de Alexandria e le Pharo de Alexandria esseva edificate.

Durante le regno de Ptolemeo IV Philopator (221 aEC–204 aEC) le declino del imperio ptolemaic comenciava.
Le attacco de Antiocho III esseva rebattite in le battalia de Raphia.
Sed pro iste battalia ultra le soldatos grec e macedonic etiam egyptianos debeva esser armate, creante le fundamento pro revoltas del population egyptian contra le dynastia ptolemaic.

Depost le influentia del Republica Roman cresceva de plus in plus. Le regina ptolemaic ultime, Cleopatra VII, poteva remaner regina solmente per le supporto per Julio Cesare.
upright=1.14|right|thumb|Cleopatra VII, ultime soverano del dynastia

Post le morte de Cesare Cleopatra se alliava con Marco Antonio.
Postquam illa e Marco Antono esseva disfacte per Octaviano in le battalia de Actium, Egypto esseva occupate per legiones roman.
In le anno 30 aEC Egypto deveniva un provincia roman.

 Bibliographia 

 Günter Hölbl. Geschichte des Ptolemäerreiches. Darmstadt, 2004, .

Categoria:Historia de Egypto